MÓRÁGY KÖZSÉG ÖNKORMÁNYZAT

Képviselő-testülete

**Szám: 76-23/2017.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2017. december 18-án** 14,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Illés Béla, Ördög Zoltán képviselő (4 fő)

**Távol van:** Mucska Melinda képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető**: Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. Javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

**Napirendi javaslat:**

**Napirend előtt:**

**Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

**Napirendi pontok:**

**1.Mórágy Község Önkormányzat 2018. évi belső ellenőrzési terve**

*Előterjesztő: Bakó Józsefné jegyző*

*(írásos előterjesztés)*

**2. A szociális ellátások helyi szabályozásáról szóló 2/2015.(II.25.) önkormányzati rendelet módosításáról**

*Előterjesztő: Glöckner Henrik polgármester*

*(írásos előterjesztés)*

**3.Egyebek**

**4.Kérdések, interpellációk**

**Napirend előtt:**

**A polgármester jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni.

Glöckner Henrik polgármester kérte a képviselőket, hogy az előterjesztést vitassák meg és a jelentését fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy község Önkormányzat Képviselő - testülete egyhangúlag, 4 igen szavazattal a következő határozatot hozta:

**138/2017.(XII.18.) képviselő-testületi határozat**

jelentés a lejárt határidejű képviselő-testületi határozatok végrehajtásáról

Mórágy Község Önkormányzata Képviselő-testülete a 110/2017.(X.30.), a 112-122/2017.(XI.20.), 124-134/2017.(XI.20.), valamint a 135-137/201.(XI.27.) számú lejárt határidejű önkormányzati határozatok végrehajtásáról és a két ülés között eltelt időszakról szóló jelentést elfogadja.

*Mucska Melinda képviselő 14 óra 15 perckor a képviselő-testületi ülésen megjelent.*

**Napirendi pontok tárgyalása:**

**1.Mórágy Község Önkormányzat 2018. évi belső ellenőrzési terve**

*Előterjesztő: Bakó Józsefné jegyző*

*(írásos előterjesztés)*

Bakó Józsefné jegyző az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatokat hozta

**139/2017. (XII.18.) Képviselő-testületi határozat**

**Mórágy Község Önkormányzat 2018. évi belső ellenőrzési terve**

1. Mórágy Község Önkormányzat Képviselő-testülete Mórágy Község Önkormányzatának 2017-2019. évi stratégiai ellenőrzési tervéről szóló tájékoztatót az előterjesztés 1. számú melléklete szerint tudomásul veszi.
2. Mórágy Község Önkormányzat Képviselő-testülete Mórágy Község Önkormányzat 2018. évre vonatkozó belső ellenőrzési tervét az előterjesztés 2. és 3. számú melléklete szerint jóváhagyja.

Határidő: 2018. december 31.

Felelős: Bakó Józsefné jegyző

**2. A szociális ellátások helyi szabályozásáról szóló 2/2015.(II.25.) önkormányzati rendelet módosításáról**

*Előterjesztő: Glöckner Henrik polgármester*

*(írásos előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**12/2017. (XII. 29.) önkormányzati rendelete**

**a szociális ellátások helyi szabályozásáról szóló 2/2015.(II.25.) önkormányzati rendelet módosításáról**

(A rendelet a jegyzőkönyvhöz mellékelve)

**3.Egyebek**

**Mórágyi Német Nemzetiségi Néptáncegyüttes kérelme**

Glöckner Henrik polgármester elmondta, hogy a Mórágyi Német Nemzetiségi Néptáncegyüttes kérelmet nyújtott be, melyben azzal a kéréssel fordult a képviselő-testülethez, hogy a Művelődési Házban lévő klubhelyiségüket szeretnék átcserélni a szintén az ebben az épületben lévő volt házasságkötő teremre, helyhiány miatt. A kérelemben kifejtették, hogy az elmúlt 41 év alatt felhalmozódott népviseleti öltözetek, kellékek, valamint technikai eszközök elhelyezésére sincs elég tároló hely. A kért nagyobb helyiség megoldást jelentene a helyhiányra, az egyik falra beépített szekrényt szeretnének elhelyezni, amelyben a felhalmozódott dolgainkat biztonsággal el tudnák helyezni.

Glöckner Henrik polgármester kérte a képviselő-testület tagjait, hogy vitassák meg a kérdést.

Ördög Zoltán képviselő elmondta, hogy támogatja a tánccsoport kérelmét, abban az esetben, ha nem használjuk másra ezt a helyiséget. Szükség van – e még erre a helyiségre vagy sem.

Glöckner Henrik polgármester elmondta, hogy a házasságkötő termet nélkülözni tudjuk, mert nagyon kevés az esküvők száma, kisebb létszámú esküvőt meg lehet tartani a nemrég felújított Gránit Közösségi Házban, úgyhogy nem akadály a helyiség átadása a tánccsoport részére.

Bakó Józsefné jegyző elmondta, hogy a Könyvtár bővítése is szükségessé vált, olvasószoba kialakítását kérte a Könyvtár. Továbbá elmondta, hogy a helyiségcsere megoldható, mert a tánccsoport jelenlegi klubhelyiségének helyén az olvasószoba kialakítható lenne a könyvtár részére, mivel egy ajtó választja el a könyvtárt a jelenlegi klubhelyiséggel.

Mucska Melinda képviselő elmondta, hogy támogatja a tánccsoport kérelmét abban az esetben, ha az iskolai rendezvények alkalmával az iskolások használhatják az átadásra kerülő helyiséget.

Bakó Józsefné jegyző elmondta, hogy a választások alkalmával a fent nevezett terem a szavazóhelyiség. Ezért mindenképpen csak úgy tudjuk a néptáncegyüttes részére átadni, ha engedik az esetenkénti használatát, természetesen előre egyeztetett időpontokban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2017 (XII.18.) Képviselő-testületi határozat*

 *a Mórágyi Német Nemzetiségi Néptáncegyüttes klubhelyiségének cseréjéről*

*Mórágy Község Önkormányzatának Képviselő-testülete úgy határozott, hogy a Német Nemzetiségi Néptáncegyüttes kérelmét jóváhagyja, és engedélyezi a Művelődési Házban kialakított klubhelyiség cseréjét a szintén ebben az épületben lévő volt házasságkötő teremre.*

Szavazás után Mórágy község Önkormányzat képviselő testülete egyhangúlag, 5 igen szavazattal a következő határozatot hozta:

**140/2017 (XII.18.) Képviselő-testületi határozat**

**a Mórágyi Német nemzetiségi Néptáncegyüttes klubhelyiségének cseréjéről**

Mórágy Község Önkormányzatának Képviselő-testülete úgy határozott, hogy a Német Nemzetiségi Néptáncegyüttes kérelmét jóváhagyja, és engedélyezi a Művelődési Házban kialakított klubhelyiség cseréjét a szintén ebben az épületben lévő volt házasságkötő teremre.

Felelős: Glöckner Henrik polgármester

Határidő: 2017. december 31.

Határozattal értesítve: Mórágyi Német Nemzetiségi Néptáncegyüttes vezetője

* **Töttösi Ármin fafaragó művész ajánlata**

Glöckner Henrik polgármester elmondta, hogy Töttösi Ármin fafaragó művész ajánlatot tett a település történetét ábrázoló szoborcsoport elkészítésére. A szoborcsoportot az Alkotmány utca elején lehetne elhelyezni, kérte a képviselő-testület tagjait, hogy vitassák meg a kérdést.

Ördög Zoltán képviselő elmondta, hogy készítetne is meg nem is szobrot, mert igazából nagyon sok helyen rossz állapotban vannak a járdák és szerinte először azoknak a rendbetétele lenne fontos.

Lieszkovszky Lászlóné képviselő elmondta, hogy neki is tetszenek a művész úr munkái, de szoborcsoport helyett kérjünk árajánlatot pad, kuka, utcajelző tábla, kerékpártároló, valamint kis híd elkészítésére. Az egységes településkép kialakítása érdekében jól mutatna az utcákban elhelyezett fából készült dolgok. Szoborcsoport elkészítését jelenleg nem tartom szükségesnek.

**4.Kérdések, interpellációk**

A testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 15.00 órakor bezárta.

Kmft.

**Glöckner Henrik Bakó Józsefné**

 polgármester jegyző